text:  Smeltevand gav forurenigsalarm
  28 januar 2013 kl. 17.33
  Tønder Brandvæsen blev mandag eftermiddag kaldt ud til noget, der lignede en større gylleforurening. Det viste sig dog at være naturlig okker, som smeltevand skyllede ud i vandløbet.
  En borger slog alarm, da et vandløb var tydeligt misfarvet. Brandvæsenet rykkede ud, men fandt ingen forurening. Og den tilkaldte miljøvagt kunne afgøre, at det var helt naturligt okker, som misfarver vandet.
  